
Narva Pähklimäe Gümnaasiumi poolt osutatava teenuse hinna kehtestamine
1. Asjaolud ja menetluse käik
Narva Pähklimäe Gümnaasiumi põhimääruse (Narva Linnavalitsuse 13.11.2013. a määrus nr 39) § 9 kohaselt tegutseb koolis õppekavavälise huviringina koolieelikute kool, mis annab lastele, kes tulevad järgmisel õppeaastal kooli võimaluse mängulises vormis harjuda kooliga, suhelda kaasõpilastega ning tegelda õppetööga, mis ei nõua veel suurt pinget. Põhikooli- ja gümnaasiumiseaduse § 82 lõike 11 sätestab, et koolis korraldatava tegevuse puhul, mis ei ole kooli õppekava osa (õppekavaväline tegevus), võib kulusid katta kooli põhimääruses sätestatud tingimustel ja korras õppekavavälises tegevuses osalejate kaasrahastamisel. Narva Pähklimäe Gümnaasiumi juhtkond esitas 11.02.2019. a avalduse nr 1.1-19/16, millega palus kehtestada alates 2019/2020. õppeaastast koolieelikute koolis osalemise hind 25 eurot. Osalemistasu arvelt kaetakse koolieelikute kooli õppeprotsessi korraldamisega seotud kulu.
2 . Õiguslikud alused
Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
Kehtestada Narva Pähklimäe Gümnaasiumi koolieelikute koolis osalemise hind 25,00 eurot koolieelikute kooli õppeprotsessi korraldamisega seotud kulude katmiseks.
4. Rakendussätted
4.1 Korraldus jõustub 01.09.2019. a.

4.2 Tunnistatakse kehtetuks Narva Linnavalitsuse 19.09.2018. a korraldus nr 809-k „Narva Pähklimäe Gümnaasiumi poolt osutatava teenuse hinna kehtestamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

